### Beslutning

Godkendt.

Afbud: Ulla Petersen, Torben Lauritsen

### Sagsfremstilling

## Resume og sagens baggrund

Kalundborg Kommune har modtaget Region Sjællands Sundhedsberedskabsplan i høring. Materialet består af en overordnet sundhedsberedskabsplan samt en række sundhedsberedskabsplaner på de enkelte området. Forslag til Kalundborg Kommunes  høringsvar forelægges med henblik på godkendelse.

## Indstillinger

Direktøren indstiller, at Kalundborg Kommunes udkast til høringssvar til Region Sjællands Sundhedsberedskabsplan godkendes.

## Behandling

Ældre- og sundhedsudvalget, Økonomiudvalget, Kommunalbestyrelsen.

## Sagsfremstilling

Regionerne skal ligesom kommunerne én gang i hver valgperiode udarbejde og vedtage en samlet plan for sundhedsberedskabet. Kalundborg Kommune har modtaget Regions Sjællands Sundhedsberedskabsplan i høring.

Sundhedsberedskabsplanen beskriver [adresse] planer for at udvide og omstille sin behandlings- og plejekapacitet ved ekstraordinære hændelser. Regional [adresse] består af en overordnet sundhedsberedskabsplan samt 14 delplaner på de enkelte sundhedsfaglige områder. Materialerne er vedlagt sagen til evt. orientering.

[adresse] høringssvar er opdelt i generelle bemærkninger samt i specifikke bemærkninger til de enkelte delplaner.

Det vurderes i Kalundborg Kommunes høringssvar, at Region Sjællands Sundhedsberedskabsplan dækkende og gennemarbejdet. Dog er der enkelte områder, hvor Kalundborg Kommune ikke mener, at Regionens udkast til Sundhedsberedskabsplan er tilstrækkeligt beskrevet:

* [adresse]: Der efterlyser en samlet regional plan for større hændelser, som f.eks. varende forsyningsnedbrud. De fleste kommuner har udarbejdet 3 dages beredskabsplaner for større hændelser. Vi formoder, at der er planer for hospitalsdrift vedr. forsyningsnedbrud, men vi efterlyser en tydelig beskrivelse eller samlet plan på sundhedsområdet fra [adresse] vedr. f.eks. længerevarende strømnedbrud.
* Koordination mellem kommuner og region: Der er kort nævnt enkelte steder i planerne, at der skal være gensidigt orientering mellem kommuner og region ved beredskabshændelser. Kalundborg Kommune efterlyser en nærmere beskrivelse af, hvordan den sundhedsfaglige kommunikation og koordination mellem region og kommuner sker i praksis ved større hændelser.
* Konsistens mellem planer: Der er ikke 100% konsistens mellem den overordnede plan og de enkelte delplan. Kalundborg Kommune har i de specifikke bemærkninger markeret steder med muligt inkonsistens.

Sideløbende med den igangværende høringsproces vil kommunens administration sikre, at  indholdet af Regionens sundhedsberedskabsplan samtænkes med opdateringen af Kalundborg Kommunes egen lovpligtige sundhedsberedskabsplan, der behandles i Ældre- og Sundhedsudvalget senere i 2025.

Ligeledes vil Ældre- og Sundhedsudvalget i september skulle behandle Kalundborg Kommunes forslag til:

* Opdateret overordnet beredskabspolitik
* Den opdaterede lovpligtige overordnede beredskabsplan
* Kalundborg Kommunes 3 dages beredskabsplan for sårbare borgere ved større hændelser som f.eks. længerevarende forsyningsnedbrud.

## **Økonomiske konsekvenser**

Ingen økonomiske konsekvenser forbundet med høringsvaret. Den mere langsigtede udmøntning af Region Sjællands sundhedsberedskabsplan kan dog have økonomiske konsekvenser for Kalundborg Kommune.

### Sagens forløb

11/08/2025 Ældre- og Sundhedsudvalget
Anbefales.
20/08/2025 Økonomiudvalget
Anbefales.

Afbud: Torben Lauritsen